《东陂》
宋代·李新

珠槃出海山峥嵘，荥阳城东春水生。
路沙陷车没马脚，行人避沙堤下行。
个中人利鱼芡美，轻舠细纲晨纵横。
烟云瀰茫水面阔，鸥鹭不管机心萌。
齿繁九州无无旷土，此地何得无人争。
我欲决水界畦垄，万顷毕种沲为明秔。
黄穰大笠趁春雨，日与老农来劝耕。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。